《寒食日从驾聚景园》
宋代·李洪

宫殿千门敞禁闱，西湖彩仗小迟徊。
竞瞻黄屋宁亲乐，更喜重离捧寿杯。
万骑戎装花底散，一声清跸日边来。
天街向晚珠帘卷，十里春风待驾回。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。